**Ο Άλφα Σ. Ντιαλό** (Νέα Υόρκη, 29 Ιουνίου 1997) είναι Αμερικανός επαγγελματίας καλαθοσφαιριστής. Με ύψος 2,01 μέτρα, αγωνίζεται για την Μονακό στο Πρωτάθλημα Γαλλίας και την Ευρωλίγκα. Αγωνίστηκε στο κολεγιακό πρωτάθλημα για τέσσερις σεζόν, ως μέλος του κολεγίου Πρόβιντενς.

Λύκειο
------

Ο Ντιαλό γεννήθηκε και μεγάλωσε στη Νέα Υόρκη, αλλά μετακόμισε στο Ντένβερ του Κολοράντο με τη μητέρα του. Έπαιξε στο Λύκειο του Ντένβερ, ως δευτεροετής φοιτητής και οδήγησε την ομάδα στο Sweet 16 στο τουρνουά Class 4A. Κηρύχθηκε μη επιλέξιμος από τον Σύλλογο Δραστηριοτήτων Λυκείου του Κολοράντο, μετά από προσπάθεια να μεταφερθεί στο Λύκειο Αβραάμ Λίνκολν, με καθοδήγηση του μέντορά του Vince Valdez. Ο Ντιαλό έπαιξε δύο σεζόν στο Frederick Douglass Academy στο Χάρλεμ. Έπαιξε μια χρονιά μετά την αποφοίτησή του στην Brewster Academy και είχε κατά μέσο όρο 16,5 πόντους και 6,5 ριμπάουντ ανά παιχνίδι. Σημείωσε 35 πόντους και είχε 8 ριμπάουντ και 8 ασίστ εναντίον του μετέπειτα εθνικού πρωταθλητή Hargrave Military Academy. Ο Ντιαλό εκπροσώπησε την Ομάδα της Αφρικής στην διοργάνωση της adidas Nations και είχε κατά μέσο όρο 20,5 πόντους και 10,7 ριμπάουντ ανά παιχνίδι. Κατατάχθηκε ως ο 95ος καλύτερος παίκτης στην τάξη του και υπέγραψε με τον Πανεπιστήμιο του Πρόβιντενς, αφού η μεταγραφή του Τζούνιορ Λομόμπα, άνοιξε μια θέση με υποτροφία. Επέλεξε το Πρόβιντενς, απορρίπτοντας τις προσφορές από το Οκλαχόμα και το VCU.

Κολέγιο
-------

Ως πρωτοεμφανιζόμενος, ο Ντιαλό είχε κατά μέσο όρο 5,7 πόντους και 3,2 ριμπάουντ ανά παιχνίδι. Είχε κατά μέσο όρο 13,2 πόντους, 6,6 ριμπάουντ και 2,3 ασίστ ανά παιχνίδι ως φοιτητής και συχνά μάρκαρε τον καλύτερο παίκτη της αντίπαλης ομάδας. Ωστόσο, είχε μόνο 21% από το τρίποντο, και αναγκάστηκε να δουλέψει το σουτ κατά την διάρκεια του καλοκαιριού. Ως junior, ο Ντιαλό μπήκε στη δεύτερη ομάδα All- Big East.  Είχε κατά μέσο όρο 16 πόντους, 8,1 ριμπάουντ, 3,1 ασίστ και 1,6 κλεψίματα ανά παιχνίδι, όντας πρώτος τις ομάδας και στις τέσσερις κατηγορίες. Ο Ντιαλό δήλωσε για το ντραφτ NBA 2019, αλλά αποφάσισε να επιστρέψει στο Πρόβιντενς. Ερχόμενος στην senior σεζόν του, μπήκε στην Preseason First Team All-Big East.  Στις 16 Φεβρουαρίου 2020, σημείωσε 35 πόντους (11/15 σουτ) κάνοντας ρεκόρ καριέρας, στην ήττα με 74-71, από το δέκατο στην κατάταξη, Seton Hall. Ορίστηκε ο καλύτερος παίκτης στην Ανατολή για την εβδομάδα εβδομάδα στις 17 Φεβρουαρίου. Ως senior, είχε κατά μέσο όρο 14,1 πόντους και 7,8 ριμπάουντ ανά παιχνίδι και μπήκε για δεύτερη φορά στη δεύτερη καλύτερη ομάδα All-Big East.

Επαγγελματική σταδιοδρομία
--------------------------

Στις 9 Σεπτεμβρίου 2020, υπέγραψε το πρώτο επαγγελματικό του συμβόλαιο της καριέρας του με την ομάδα του Γ.Σ. Λαυρίου του Πρωταθλήματος Ελλάδας. Ολοκλήρωσε τη χρονιά έχοντας 12.9 πόντους, 5.4 ριμπάουντ, 2 ασίστ και 1.5 κλεψίματα κατά μέσο όρο ανά παιχνίδι.

Στις 24 Ιουλίου 2021, ανακοινώθηκε από τον Παναθηναϊκό, για τα επόμενα τρία χρόνια. Λίγες μέρες μετά μετά από αίτημα του ίδιου, αποδεσμεύτηκε από την ομάδα, χωρίς να φορέσει ποτέ την πράσινη φανέλα.

Στις 30 Αυγούστου 2021, ανακοινώθηκε από την γαλλική Μονακό. Στις 26 Οκτωβρίου, κόντρα στον Ερυθρό Αστέρα, έκανε 7 ρεκόρ καριέρας στην Ευρωλίγκα όσον αφορά την αξιολόγηση (28), το σκοράρισμα (19), τα επιθετικά ριμπάουντ (2), τα αμυντικά ριμπάουντ (5), τα συνολικά ριμπάουντ (7), τις ασίστ (2) και τα κλεψίματα (3). Συνολικά τη σεζόν 2021-22, ήταν από τους καλύτερους παίκτες της Μονακό στην πρώτη του σεζόν στην Ευρωλίγκα έχοντας 9,6 πόντους, 4,8 ριμπάουντ, 1,7 ασίστ και 11,5 PIR σε 34 αγώνες. Στις 18 Μαΐου, ανακοινώθηκε ότι αποτελεί μέλος της καλύτερης πεντάδας του Πρωταθλήματος Γαλλίας. Στις 20 Ιουλίου 2022, ανανέωσε το συμβόλαιό του με τους Μονεγάσκους για ακόμα τρία χρόνια. Στις 22 Απριλίου 2023, κατέκτησε το Κύπελλο Γαλλίας αφού η Μονακό νίκησε στον τελικό την Βιλερμπάν 90-70, με τον ίδιο να έχει 6 πόντους και 6 ριμπάουντ. Στις 15 Ιουνίου 2023, κατέκτησε το Πρωτάθλημα Γαλλίας αφού η Μονακό κέρδισε στη σειρά των τελικών την Μετροπολιτάν 3-0.

Εθνική ομάδα
------------

Το καλοκαίρι του 2019, ο Ντιαλό ήταν μέλος της Εθνικής ομάδας των Ηνωμένων Πολιτειών που συμμετείχε στους Παναμερικανικούς Αγώνες στο Περού. Η ομάδα κέρδισε το χάλκινο μετάλλιο, νικώντας τη Δομινικανή Δημοκρατία 92–83. Ο ίδιος είχε στον μικρό τελικό 23 πόντους και 5 ριμπάουντ. Ο Ντιαλό ήταν ο πρώτος παίκτης της ομάδας σε πόντους (15.0), ριμπάουντ (5.6) και κλεψίματα (1.6) ανά παιχνίδι.

Τίτλοι-Διακρίσεις
-----------------

### Συλλογικοί

#### Μονακό

* Πρωτάθλημα Γαλλίας (2023)
* Κύπελλο Γαλλίας (2023)

### Ατομικοί

* Καλύτερη πεντάδα στο Πρωτάθλημα Γαλλίας: (2022)

Στατιστικά
----------

### Κολλέγιο

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2016–17 | Πρόβιντενς | 33 | 16 | 21.4 | .407 | .243 | **.738** | 3.2 | 1.2 | .9 | .2 | 5.7 |
| 2017–18 | Πρόβιντενς | 32 | 31 | 30.7 | **.466** | .214 | .733 | 6.6 | 2.3 | 1.0 | .3 | 13.2 |
| 2018–19 | Πρόβιντενς | **34** | **34** | **35.4** | .420 | **.333** | .674 | **8.1** | **3.1** | **1.6** | .5 | **16.0** |
| 2019–20 | Πρόβιντενς | 31 | 30 | 32.7 | .414 | .313 | .632 | 7.8 | 2.5 | 1.5 | **.9** | 14.1 |
| Καριέρα | 130 | 111 | 30.0 | .429 | .291 | .684 | 6.4 | 2.3 | 1.3 | .5 | 12.2 |

Παραπομπές
----------

1. ↑  «Alpha Diallo». *teamusa.org*. Team USA. Ανακτήθηκε στις 22 Μαρτίου 2020.
2. ↑  Groke, Nick (April 22, 2016). «Alpha Diallo, a top high school basketball prospect, leaves Colorado». *The Denver Post*.. Ανακτήθηκε στις March 21, 2020.
3. ↑  Joyce, Greg (March 8, 2018). «Providence rides New York City star to resume-building win». *New York Post*.. Ανακτήθηκε στις March 21, 2020.
4. ↑  McNamara, Kevin (April 26, 2016). «Alpha Diallo commits to PC over Oklahoma State and VCU». *The Providence Journal*.. Ανακτήθηκε στις March 21, 2020.
5. ↑  Hopkins, Mike (26 Απριλίου 2016). «Providence Gets Commitment from 2016 Alpha Diallo of Brewster Academy». *Big East Coast Bias*. SB Nation. Ανακτήθηκε στις 21 Μαρτίου 2020.
6. ↑  Gobis, Peter (March 7, 2018). «LOCAL MEN'S COLLEGE BASKETBALL: Diallo stays on the sophomore rise for Friars». *The Sun Chronicle*.. Ανακτήθηκε στις March 21, 2020.
7. ↑  McNamara, Kevin (June 27, 2018). «College Basketball Journal: PC’s Diallo a Big East star on the rise». *The Providence Journal*.. Ανακτήθηκε στις March 21, 2020.
8. ↑  Gobis, Peter (February 16, 2020). «MEN'S COLLEGE BASKETBALL: Diallo a monster as Friars stun Pirates». *The Sun Chronicle*.. Ανακτήθηκε στις March 21, 2020.
9. ↑  McNamara, Kevin (May 29, 2019). «Alpha Diallo returning to PC for senior season». *The Providence Journal*.. Ανακτήθηκε στις March 21, 2020.
10. 1 2  Gobis, Peter (October 10, 2019). «Friars' Diallo All-Big East first-team pick». *The Sun Chronicle*.. Ανακτήθηκε στις March 21, 2020.
11. ↑  Kourakis, Yianni (February 17, 2020). «Alpha Diallo key to Friars stretch run». *WPRI*.. Ανακτήθηκε στις March 21, 2020.
12. ↑  «Bey, Gillespie, Robinson-Earl and Moore Earn BIG EAST Honors». *Villanova Wildcats*. 8 Μαρτίου 2020. Ανακτήθηκε στις 21 Μαρτίου 2020.
13. ↑  «Diallo inks at Lavrio at the beginning of his pro career». *Eurobasket*. 9 Σεπτεμβρίου 2020. Ανακτήθηκε στις 9 Σεπτεμβρίου 2020.
14. ↑  «Παναθηναϊκός: "Πράσινος" ο Άλφα Ντιαλό για τρία χρόνια». *Eurohoops*. 24 Ιουλίου 2021. Ανακτήθηκε στις 24 Ιουλίου 2021.
15. ↑  «Ζήτησε να αποδεσμευθεί από τον Παναθηναϊκό ο Άλφα Ντιαλό». *www.sport24.gr*. Ανακτήθηκε στις 30 Αυγούστου 2021.
16. ↑  «Από τον... Παναθηναϊκό στη Μονακό ο Ντιαλό (pic)». *SDNA*. 30 Αυγούστου 2021. Ανακτήθηκε στις 30 Αυγούστου 2021.
17. ↑  «EuroLeague: Η μεγάλη εμφάνιση και τα 7 ρεκόρ καριέρας του Ντιαλό (vid) | Gazzetta». *www.gazzetta.gr*. Ανακτήθηκε στις 27 Οκτωβρίου 2021.
18. ↑  «Μονακό: Ο Άλφα Ντιαλό παραμένει Μονεγάσκος για τρία χρόνια | Gazzetta». *www.gazzetta.gr*. Ανακτήθηκε στις 20 Ιουλίου 2022.
19. ↑  «Μονακό - Βιλερμπάν 90-70: Στους Μονεγάσκους το Κύπελλο | Gazzetta». *www.gazzetta.gr*. Ανακτήθηκε στις 25 Απριλίου 2023.
20. ↑  «Μονακό: Ανατροπή και παρθενικός τίτλος σε "straight sets"! (videos)». *Eurohoops*. 15 Ιουνίου 2023. Ανακτήθηκε στις 15 Ιουνίου 2023.
21. ↑  McNamara, Kevin (August 4, 2019). «Alpha Diallo helps lead Team USA to Pan Am bronze medal». *The Providence Journal*.. Ανακτήθηκε στις March 21, 2020.